Østfold Venstre – styrets årsberetning 2014

Østfold Venstre er et partilag i sunn forfatning. Vi har pr. 17.1.2015 i alt 272 betalende medlemmer fordelt på 16 lokallag, en oppgang på 5 medlemmer fra i fjor.

# Styret i Østfold Venstre

Følgende personer satt i styret i 2014:

**Leder:** Joakim Sveli, Moss

**Politisk nestleder:** Steffen Svarstad, Rygge

**Organisatorisk nestleder:** Elisabeth Krathe Steve, Råde

**Sekretær:** Joakim Karlsen, Halden

**Styremedlem:** Raymond Ingemannsen, Hvaler

**Styremedlem:** Tony Alexander, Fredrikstad

**Styremedlem:** Inger Olsen, Halden

**1. vara:** Sølvi Brekklund Sæves, Rakkestad

**2. vara:** Britt F. Holta, Eidsberg

**3. vara:** Solveig Toft, Aremark

**4. vara:**Gunnar Wøien

**For Østfold UV:**Joakim Hauge

**Gruppeleder fylkestinget (uten stemmerett):**Per Magnus Finnanger Sandsmark

**Kommentarer:**

Raymond Ingemannsen fratrådte vervet våren 2014 og Solveig Toft ble fast styremedlem.

Steffen Svarstad fratrådte vervet høsten 2014 og **?** ble fast styremedlem.

I perioden har Simen Saxebøl og Henry Mogstad vært revisorer.

Valgkomiteen har bestått av Martha D. Lindås.

# Møteaktivitet

Fylkesårsmøtet fant sted 8. februar 2014 i Eidsberg. Denne årsmeldingen gjelder fram til årsmøte, som finner sted 7. og 8. februar 2015 i Askim. Styret har i alt hatt seks åpne styremøter. Møtestedene har gått rundgang i fylket.

26/2: Moss Rådhus

28/4: Sarpsborg

24/6: Moss

8/9: Råde

10/11: Moss

6/2: Askim

# Andre arrangementer

Fylkesleder har deltatt på alle landsstyremøter i perioden, og Maren Hersleth Holsen ble direktevalgt landsstyremedlem fra landsmøtet 2014. På landsmøtet 2014 så ble fylket godt representert. Flere medlemmer har deltatt på lokalpolitiske og rikspolitiske nettverk.

Lokalpolitisk nettverk Støtvig Hotell, 14-15 Mars 2014.

Lokalpolitisk nettverk Stortinget, 13-14 September 2014.

Rikspolitisk nettverk Stortinget, 9-10 Januar 2015.

# Nominasjoner til valget 2015

Styret har forsøkt å holde oversikt over lokallagenes fremdrift når det gjelder listestilling og bidratt ved behov. Nominasjonen til fylkestingsvalget ble avholdt i Fredrikstad, 10. Februar 2015.

Nominasjonskomitéen har bestått av:

Trond Svandal, Fredrikstad  
Maren Herslet Holsen, Eidsberg  
Steffen Svarstad, Rygge  
Martine Løkke, Sarpsborg  
Eirik Romstad, Hobøl  
Sverre Stang, Halden  
Unge Venstre

# Programkomité

Styret har fulgt opp programkomitéens arbeid. 17. November ble andre utkast til fylkestingsprogrammet sendt medlemmene. Styret innstiller endelig program med endringsforslag til årsmøtet 2015.

Programkomitéen har bestått av:

Joakim Sveli, Moss  
Britt Fladmark Holta  
Per Magnus Sandsmark  
Mona Nordgren, Hvaler  
Sindre Westerlund Mork, Moss  
Geir Helge Sandsmark, Halden  
Unge Venstre

# Ansettelse av fylkessekretær

I løpet av året har styret jobbet med å ansette en fylkessekretær i samarbeid med Akershus Venstre. Styret søkte penger sentralt uten å få tilslag og jobbet med en alternativ modell etter dette. Dette har ikke blitt en realitet i 2014, men det ville være en styrke for Østfold Venstre å få dette til i 2015.

# Politiske uttalelser

Årsmøtet og styret har i 2014 arbeidet med følgende politiske uttalelser:

**Årsmøtet:**

"Bedre Barnehager framfor tidligere skolestart"

"Vindkraft"

**Landsmøtet:**

"Norsk Landbruk skal utvikles - ikke avvikles" (støtte til Akershus Venstre)

**Landsstyret:**

"Rettferdighet for Vest-Sahara" ble vedtatt sendt til landsstyret.

"Sammen på samme klode" ble vedtatt sendt til landstyret.

# Kommunikasjon

Styret har også i 2014 brukt e-post for å sende informasjonsbrev til medlemmer og lokallag.

**Sosiale medier:**

Facebooksiden har pr. 17.1.2015, 346 likere. Fra sist årsmøte til 17.1.2015 så har 45 innlegg blitt publisert på siden. Innleggene er tilsammen sett av 20 079 personer og gitt 262 likes.

Det er lagt ut 9 saker på Østfold Venstres nettside siden sist årsmøte. Alle nettsider tilhørende Østfold har fått tilsammen 8695 besøk.

**Redaksjonelle oppslag:**

Fylkesstyret har fremmet Venstre politikk i fylket på områdene: skole, kollektivtrafikk, tungtrafikk, fylkesveier, miljøvennlig drivstoff, budsjettforhandlinger og teknologi.

# Fylkestingsgruppen

Østfold Venstre er i perioden 2011-2015 representert på fylkestinget av Per Magnus Sandsmark (Halden).

**Gruppa består av:**

Per Magnus Finnanger Sandsmark (fast)

Sindre W. Mork (1. vara)

Britt Fladmark Holta (2.vara)

Signe Marie Kristensen (3. vara)

Per Elling Braseth-Ellingsen (4. vara)

Per Magnus Finnanger Sandsmark hadde permisjon fra fylkestinget fra 1.1.2014 til 31.05.2014 for å fullføre sin mastergrad.

# Østfold Unge Venstre

Sideorganisasjonene har oppnevnt et medlem til styret, Joakim Hauge.

# Østfold Venstrekvinnelag

Østfold Venstrekvinnelag har ikke hatt årsmøte i 2014.